Roșia Montană -— prețul corupţiei! 
PSD, partidul complice la cel mai 


mare tun financiar dat României 
a 

România este bună. Bună de plată! Din nou! Potrivit informaţiilor 
date „pe surse” de Guvernul Ciolacu, va urma să plătim 
despăgubiri de peste 2 miliarde de dolari dacă vom pierde 
procesul cu Gabriel Resources pentru Roşia Montană. În procesul 
cu statul român, compania a solicitat iniţial, prin actele depuse la 
dosar, despăgubiri în valoare de 3,3 miliarde de dolari. Decizia va 
fi anunţată pe 10 februarie. Ce carte va juca însă PSD, partidul care 
se face vinovat de catastrofa economică ce ar urma să se abată 
asupra noastră? Dacă pentru nevoile fermierilor şi ale 
transportatorilor nu a găsit resurse, va găsi oare bani să plătească 
PREŢUL CORUPŢIEI? 


Mare adevăr a scăpat Marcel Ciolacu în momentul în care s-a plâns 
de asta... Însă "tâmpeniile făcute de alţii” i-au fost mai aproape 
decât ar vrea el să lase impresia... George Maior a fost şef al SRI şi 
senator de Alba, primul politician român care a discutat cu 
reprezentanţii Gabriel Resorces. Premierul Ponta, finul lui Maior, 
nu e nici el străin de această combinaţie de tip mafiot. Şi asta 
pentru că Gabriel Resources a invocat, în momentul în care şi-a 
formulat pretenţiile la Washington, tocmai declaraţiile făcute de 
Victor Ponta din calitatea sa de la acea vreme de şef al Guvernului, 
nimeni altul decât propriul său consilier onorific. Mai româneşte 
spus, sfătuitor. 


Pentru cei care nu-şi mai aduc aminte, în toamna anului 2013, 
când proiectul de lege specială de distrugere a Roşiei Montane a 
scos zeci de mii de oameni în stradă, micul şi nevinovatul Victor 
Ponta a declarat că, "dacă legea nu va fi adoptată de Parlament, 
România va plăti despăgubiri de miliarde dolari”. Culmea! 
Declaraţia se regăseşte în motivările avocaţilor Gabriel Resources 
pentru a justifica pretenţiile lor. 


Mărul otrăvit 


Lista responsabililor este lungă, însă în fruntea ei sunt nume 
sonore. Desigur, responsabilitatea revine, în primul rând, 
partidului-mamă PSD, păstorit la acea vreme de Victor Ponta. Îi 
mai amintim aici pe Călin Popescu Tăriceanu, cel care, în calitate 
de ministru al Industriilor, în 1997, a acoperit listarea ilegală la 
bursele din Canada a companiei miniere, pe Adriean Videanu, 
ministru al Energiei, care l-a adus în afacere pe penalul 
internaţional Benny Steinmetz, în 2009, penal pe care l-a adus cu 
girul altui susţinător celebru al proiectului şi al companiei, Traian 
Băsescu. 

Comentează! 


